CELEX: 62013TN0168
Language: el
Date: 2013-03-18 00:00:00
Title: Υπόθεση T-168/13: Προσφυγή της 18ης Μαρτίου 2013 — EPAW κατά Επιτροπής

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/36
            
         Προσφυγή της 18ης Μαρτίου 2013 — EPAW κατά Επιτροπής
   (Υπόθεση T-168/13)
   2013/C 207/59
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: European Platform Against Windfarms (EPAW) (Kingscourt, Ιρλανδία) (εκπρόσωπος: C. Kiss, lawyer)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, «Ενέργεια από ανανεώσιμες πηγές: σημαντικός παράγοντας στην ευρωπαϊκή αγορά ενέργειας», COM(2012) 271·
            
         
               —
            
            
               να ακυρώσει την απάντηση της Επιτροπής, μέσω της ΓΔ Ενέργειας με αρ. AG/ss ener.c.l(2012)1664829 και ημερομηνία 21 Ιανουαρίου 2013, στην αίτηση εσωτερικής επανεξετάσεως που υπέβαλε η EPAW.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει τρεις λόγους.
   
               1)
            
            
               Με τον πρώτο λόγο προβάλλεται ότι η ανακοίνωση της Επιτροπής COM(2012) 271 είναι παράνομη.
               
                           —
                        
                        
                           Στην ανακοίνωση της Επιτροπής COM(2012) 271 δεν προβλέπεται συμμετοχή του κοινού στην στρατηγική για την ανανεώσιμη ενέργεια κατά τα προβλεπόμενα στη σύμβαση του Århus.
                        
                     
         
               2)
            
            
               Με τον δεύτερο λόγο προβάλλεται ότι η ανακοίνωση της Επιτροπής COM(2012) 271 είναι παράνομη.
               
                           —
                        
                        
                           Η ανακοίνωση της Επιτροπής COM(2012) 271 δεν συμμορφώνεται προς τον κανονισμό Århus [κανονισμός (ΕΚ) 1367/2006].
                        
                     
         
               3)
            
            
               Με τον τρίτο λόγο προβάλλεται ότι το έγγραφο της Επιτροπής με αρ. AG/ss ener.c.l(2012)1664829 είναι παράνομο.
               
                           —
                        
                        
                           Η Επιτροπή με το έγγραφο αυτό παρανόμως κρίνει ότι, προκειμένου να είναι δυνατή η επανεξέταση διοικητικής πράξεως μέσω αιτήσεως εσωτερικής επανεξετάσεως κατά τον κανονισμό (ΕΚ) 1367/2006, πρέπει η πράξη να είναι ατομικού περιεχομένου και να είναι πράξη θεσμικού οργάνου της Ένωσης με δεσμευτικά νομικά αποτελέσματα.